สวัสดีค่ะ อยากสอบถามหน่อยค่ะว่าหากมีเพศสัมพันธ์เสร็จแล้ว หลังจากนั้นภายใน1ชั่วโมงก็มีเลือดคล้ายประจำเดือนซึ่งก่อนหน้านี้หลายวันก็มีสัญญานว่าประจำเดือนจะมา มีสิวขึ้น และมีอาการปวดเมื่อยตามร่างกายแต่ก็ไม่คิดว่าจะมาตอนนี้(หลังจากที่เพิ่งมีเพศสัมพันธ์ไปค่ะ)ปกติในแต่ละเดือนประจำเดือนจะมาไม่มีวันที่แน่นอนแต่จะมาทุกเดือนค่ะ อย่างนี้ที่มีเพศสัมพันธ์ไปแต่ส่งผลอะไรหรือเปล่า ที่มีเลือดใช่ประจำเดือนมั้ยคะ แล้วควรกินยาคุมมั้ยคะเพื่อความแน่ใจหรือเปล่าคะ ปล.เพิ่งมีเพศสัมพันธ์กันเมื่อคืนค่ะ
สวัสดีค่ะ หากหลังการมีเพศสัมพันธ์ครั้งสุดท้ายไป มีเลือดที่เป็นเลือดประจำเดือนออกมาตรงรอบเดือนแล้ว แสดงว่าน่าจะไม่มีการตั้งครรภ์แต่อย่างไรก็ตามหากเลือดประจำเดือนมาไม่สม่ำเสมอ ก็อาจจะบอกได้ยากเช่นกันว่าเป็นเลือดประจำเดือนหรือไม่ ซึ่งถ้าไม่ใช่เลือดประจำเดือนอาจเป็นเลือดความผิดปกติจากสาเหตุอื่นๆเช่นการติดเชื้อหรือมีเนื้องอกของอวัยวะสืบพันธุ์ ส่วนภาวะแทรกซ้อนของการตั้งครรภ์นึกถึงได้น้อยกรณีเกิดหลังมีเพศสัมพันธ์แค่ 1 ชั่วโมงหากไม่แน่ใจ และไม่ใช่เลือดที่มาตรงรอบเดือนคือ 22-35 วันจากครั้งก่อน อาจมีข้อบ่งชี้การใช้ยาคุมฉุกเฉินเพื่อช่วยป้องกันการตั้งครรภ์ ใช้ภายใน 72 ชั่วโมงหลังมีเพศสัมพันธ์ และครั้งต่อไปควรใส่ถุงยางอนามัยขณะมีเพศสัมพันธ์ หรือกินยาคุมแบบแผงรายเดือนป้องกันไว้ก่อนจะดีกว่า หากยังมีเลือดออกผิดปกติทางช่องคลอดที่ไม่ใช่ประจำเดือนต่อเนื่อง หรือประจำเดือนมาไม่สม่ำเสมอ ควรไปพบแพทย์เพื่อตรวจหาสาเหตุต่อไป